stanford-oval/wikipedia huggingface dataset:
קראש בנדיקוט (סדרת משחקים)

| --- | --- |

 כללי
 תאריך הוצאה:  9 בספטמבר 1996 
 סוגה:  סדרת משחקי וידאו 
 פיתוח:  Eurocom, Vicarious Visions, Polarbit AB, Beenox, Naughty Dog, חברת דימפס, Radical Entertainment, Traveller's Tales, Toys for Bob 
 הוצאה לאור:  Activision 
 ארץ מקור:  ארצות הברית 
 דרישות תוכנה
 פלטפורמות:  פלייסטיישן, זיבו, נינטנדו סוויץ', פלייסטיישן 4, Xbox, Microsoft Windows, N-Gage, iOS, Xbox 360, Nintendo DS, Xbox One, פלייסטיישן 2, Wii, נינטנדו גיימקיוב, PlayStation Portable, Game Boy Advance, אנדרואיד 
 www.crashbandicoot.com
 
קראש בנדיקוט (באנגלית: Crash Bandicoot) הוא זיכיון משחקי וידאו. הסדרה עוקבת אחרי הבנדיקוט קראש. הסדרה כוללת 13 משחקי קונסולה, ארבעה משחקים ניידים, משחקי מובייל וכללה גם סדרת מנגה.
המשחקים הראשונים בסדרה היו בלעדיים לחברת סוני, אך לאחר שהזכויות על הסדרה הועברו לחברה Vivendi Universal החלו להפיץ משחקים גם עבור קונסולות המשחקים של נינטנדו ומיקרוסופט. משחקיהם הראשיים של הסדרה הם משחקי פלטפורמה, אך יצאו מספר ספין-אופים כגון משחקי מרוצים ומשחקי חברה ממוחשבים. נכון לשנת 2008, הסדרה מכרה מעל ל-40 מיליון משחקים.
המשחקים בסדרה

| שם המשחק | תאריך הוצאה | פלטפורמות | מספר העותקים שנמכרו |
| --- | --- | --- | --- |
| Crash Bandicoot | 1996 | פלייסטיישן | 6.8 מיליון עותקים |
| Crash Bandicoot 2: Cortex Strikes Back | 1997 | פלייסטיישן | 5.17 מיליון עותקים |
| Crash Bandicoot 3: Warped | 1998 | פלייסטיישן | 5.7 מיליון עותקים |
| Crash Team Racing | 1999 | פלייסטיישן | 2.2 מיליון עותקים |
| Crash Bash | 2000 | פלייסטיישן | 1.9 מיליון עותקים |
| Crash Bandicoot: The Wrath of Cortex | 2001 | פלייסטיישן 2, Xbox, נינטנדו גיימקיוב | 2.763 מיליון עותקים (בפלייסטיישן 2 בלבד) |
| Crash Bandicoot: The Huge Adventure | 2002 | Game Boy Advance |  |
| Crash Bandicoot 2: N-Tranced | 2003 | Game Boy Advance |  |
| Crash Nitro Kart | 2003 | פלייסטיישן 2, Nintendo GameCube, Xbox, Game Boy Advance, N-Gage | לא ידוע |
| Crash Bandicoot Purple: Ripto's Rampage | 2004 | Game Boy Advance |  |
| Crash Twinsanity | 2004 | פלייסטיישן 2, Xbox | לא ידוע |
| Crash Tag Team Racing | 2005 | פלייסטיישן 2, Nintendo GameCube, Xbox, PlayStation Portable | לא ידוע |
| Crash Boom Bang! | 2006 | נינטנדו DS | לא ידוע |
| Crash of the Titans | 2007 | פלייסטיישן 2, PlayStation Portable, Wii, נינטנדו DS, Game Boy Advance, Xbox 360 | לא ידוע |
| Crash Bandicoot Nitro Kart 3D | 2008 | iPhone OS |  |
| Crash: Mind over Mutant | 2008 | נינטנדו DS, פלייסטיישן 2, PlayStation Portable, Wii, Xbox 360 | לא ידוע |
| Crash Bandicoot Mutant Island | 2009 | BlackBerry |  |
| Crash Bandicoot Nitro Kart 2 | 2010 | iPhone ,iPod Touch |  |
| Crash Bandicoot N. Sane Trilogy | 2017 | פלייסטיישן 4, Microsoft Windows, Nintendo Switch, Xbox One | 2.5 מיליון עותקים |
| Crash Team Racing Nitro-Fueled | 2019 | פלייסטיישן 4, Nintendo Switch, Xbox One |  |
| Crash Bandicoot 4: It's About Time | 2020 | פלייסטיישן 4, Xbox One, Xbox Series X, פלייסטיישן 5, נינטנדו סוויץ', מחשב אישי (דרך Battle.net) |  |
| Crash Bandicoot: On the Run | 2021 | iOS, אנדרואיד |  |
דמויות ראשיות

קראש בנדיקוט - גיבור הסדרה. בנדיקוט אשר התפתח לאחר שד"ר קורטקס הכניס אותו למכונת ההתפתחות שהמציא (ה-Evolvo-Ray). קראש לא מדבר במהלך כל משחקי הסדרה, מלבד בשני משחקים "קראש של הטיטאנים" שבה נאמר מילה אחת בסיום המשחק (פנקייקס) ובמשחק סקיילנדרס אימג'יניישן דמותו של קראש מדברת במהלך כל המשחק (וגם בסדרה Skylanders Academy, בדיבובו של גלעד קלטר). המתקפה הידועה ביותר של קראש היא מתקפת הסיבוב המהיר שלו, מתקפה המלווה את דמותו של קראש מאז המשחק הראשון בסדרה.
קוקו - אחותו של קראש. מופיעה לראשונה ב"Crotex Strikes Back". דמותה של קוקו חכמה בהרבה מזו של קראש. קוקו היא מומחית באומניות לחימה ומומחית מחשבים. כמו כן, בניגוד לקראש קוקו מדברת.
ד"ר ניאו קורטקס - הנבל הראשי בסדרת המשחקים. ד"ר קורטקס הוא מדען מרושע. הוא פיתח את קראש ודמויות נוספות בעזרת ה-Evolvo-Ray.
נינה קורטקס - אחייניתו של קורטקס. במשחק "Crash of The Titans" נינה כובלת את ד"ר קורטקס ומשתלטת על התפקיד לחסל את קראש ולהרוס את האי וומפה. ב"Crash Twinsanity" (שם מופיעה לראשונה) קראש המרושע (הכפיל המרושע של קראש מהיקום העשירי) חטף את נינה וברח כשקורטקס ראה את זה הוא אמר "הבת... אה...אחיינית! שלי". קטע זה רומז שאולי נינה היא למעשה בתו של ד"ר קורטקס, אך היא למעשה אחייניתו (שכן נינה עצמה מכנה את ניאו קורטקס כדוד שלה). למרות החזות המאיימת שלה, נינה אוהבת חיות חמודות ולפיכך הד"ר המודאג שלח אותה לאקדמיית הרשע שבה הוא עצמו למד.
אקו אקו - רופא אלילים רב עצמה, אשר מת לפני זמן רב. נשמתו עדיין מתקשרת באמצעות מסיכה קסומה. לאקו אקו כוחות ריפוי ואף משמש כמד החיים של קראש וכמו כן הוא מסוגל להיצמד לפנים של קראש וכך לאפשר לו להיות בלתי פגיע למספר שניות. כמו כן הוא מסוגל להיצמד למפלצות מסוימות כדי לתת לקראש שליטה עליהם. שמו מגיע מביטוי באי הפסחא, שמשמעותו "מדריך רוחני", שם התואם לתפקידו במשחקים. באופן אירוני, אקו משמעותו ביפנית "רשע", כך ששמו העברי מתרגם ל"רשע רשע", דבר הנוגד את אישיותו, אך תואם לעיסוקו בעודו בחיים, דהיינו כישוף.
אוקה אוקה - התאום הרשע של אקו אקו. מופיע לראשונה ב"Warped". לרוב, אוקה אוקה וד"ר קורטקס עובדים יחדיו, על אף שנראה שד"ר קורטקס פוחד מאוד מאוקה אוקה, ואוקה אוקה גם לא ממש מחבב את קורטקס. לאחר שהחליף את קורטקס באחייניתו נינה, החליט קורטקס לעמוד על שלו ולהשתמש באוקה אוקה בתור "כלי עזר" למכשירים שלו ושל בריו כדי לשלוט במוטציות. שמו הוא בעצם כשל אחיו רק מהסוף להתחלה. אוקה משמעותו בבולגרית "רשע", כך ששמו העברי מתרגם ל"רשע רשע", דבר המסמל את אישיותו.
דמויות משנה

ד"ר נ.ג'ין - יד ימינו של קורטקס שמאופיין בטיל התקוע בראשו ובמבטא דומה מאוד לשחקן פיטר לורה. נ.ג'ין היה פיסקאי בתעשיית ההגנה עד שאחד מטילי הניסוי הגרעיניים שלו ניתקע בראשו שלו. מאוחר יותר הצטרף לד"ר קורטקס. נ.ג'ין מטורף ושאר הדמויות סולדות ממנו. הופיע לראשונה ב"Crotex Strikes Back".
טייני טייגר - טייני הוא טיגריס טסמני גדול וטיפש שעובד בשביל ד"ר קורטקס, אך נוצר על ידי ניטרוס בריו כדי לחבל בתוכניות של קורטקס. הסיבה שטייני עבר לצידו של קורטקס עד היום לא ברורה. במשחק "Crash of the Titans", טייני נהיה יותר חכם (בלשון המעטה) וכמו כן פרודיה על המתאגרף לשעבר מייק טייסון, דבר שציער מעריצים רבים של הסדרה. הופיע לראשונה ב"Crotex Strikes Back".
קראנץ' בנדיקוט - קראנץ', כמו קראש, נוצר על יד קורטקס במשחק "Wrath of Cortex". קראנץ מאופיין בכוח פיזי רב והוא נשלט על ידי קורטקס עד שקראש שחרר אותו. לקראנץ' יש יד רובוטית. במשחק Crash Tag Team Racing, הוא מהווה פרודיה על מיסטר טי (אך במהלך רוב המשחקים יש לו אישיות משלו).
ד"ר נפריוס טרופי - טרופי הוא מדען אשר מסוגל לשלוט בזמן. הוא נושא איתו "מזלג" ענק, אשר משמש אותו לתקיפה. הוא בנה את מכונת ה"Time Twister", מכונה אשר מאפשרת לנסוע בזמן לתקופות שונות. המכונה נהרסה לאחר שלא הצליחה להחזיק מעמד לאחר שקראש הביס אותו. מופיע לראשונה ב"Warped".
ד"ר ניטרוס בריו - מדען אשר עבד יחד עם קורטקס. הוא המציא ה-"Evolo Ray", אך קורטקס לקח את הקרדיט לעצמו בגלל חוסר הערכה עצמית של בריו והסתכסך איתו, סכסוך שנמשך עד עכשיו. בריו למד מהטעות הזאת ולפיכך הוא התחיל לומר שהוא המציא הרבה דברים כגון תהליך המחזור, התנ"ך, סלינקי ועוד.
דינגודייל - חצי דינגו וחצי תנין אשר נוצר על ידי קורטקס. בעל מבטא אוסטרלי כבד ומרבה להשתמש בלהביור ומכל גז (או חומר דליק אחר) שהוא סוחב על גבו. מופיע לראשונה ב"Warped".
ריפר רו - קנגורו משוגע. כשנתפס על ידי קורטקס, הוא חטף מה-Evolvo Ray לפחות פעמיים, מה שגרם להתנהגותו המשוגעת. ריפר רו נהיה לפסיכולוג (למרבה האירוניות), אך פיצוץ אחד יכול להחזירו לאופיו המשוגע. הבוס הראשון במשחקים "Cortex Strikes Back" ו-"Crash Team Racing". צחוקו המופרע לקוח מהסרט "היפהפייה והיחפן" (הצבוע מגן-החיות). הופיע לראשונה כבוס השני במשחק הראשון.
פאפו פאפו  - המנהיג בשבטו. גבר שמן בתחתונים עם לולאת וי הפוכה בשיער לקדימה (מה שמסביר שהוא מהווה פרודיה על ג'ק מקינלי) ואיפור. הבוס הראשון במשחק הראשון.
האחים קומודו - שני קומודואים אחים, מו וג'ו, אשר מתמחים בחרבות. ג'ו הוא גבוה ורזה, ואילו מו הוא גדול ושמן. הופעתם הראשונה הייתה ב"Cortex Strikes Back".
נייטרוס אוקסייד - חייזר חובב מרוצים מכוכב שנקרא Gasmoxia. הופיע לראשונה ב-Crash Team Racing כאנטגוניסט הראשי, אשר איים להרוס את כדור הארץ ולהפוך אותו לחניון, ואת תושביו לעבדים שלו. שמו של אוקסייד מהווה פארודיה לגז הצחוק.
ראו גם

Naughty Dog - המפתחים המקוריים של קראש בנדיקוט
קסילן

| --- | --- |
 כתיב כימי:  C₈H₁₀ 
 מספר CAS:  1330-20-7
 
קסילן (Xylene) או דימתיל־בנזן (Dimethyl-benzene) היא תרכובת כימית המורכבת מבנזן המותמר בשתי קבוצות מתיל. מקור השם ביוונית (ξύλον (xýlon) שפירושו עץ. קסילן הוא נוזל צלול, חסר צבע, דליק מאוד ובעל ריח מתוק המשמש כממס בתעשיית הדפוס, הגומי והעור. החומר משמש לניקוי פלדה ושבבים אלקטרוניים. קסילן משמש גם לדילול צבע ועשוי להחליף טולואן כמדלל של לכה כשנדרשת התנדפות איטית.
קיימים שלושה איזומרים של קסילן הנבדלים בעמדות של קבוצות המתיל על טבעת הבנזן: אורתו־קסילן (1,2 דימתיל־בנזן), מטה־קסילן (1,3 דימתיל־בנזן) ופרה־קסילן (1,4 דימתיל־בנזן). קסילן אינו מסיס במים ומסיס באתנול ובדי אתיל אתר. בנוכחות מחמצן חזק כאשלגן פרמנגנט, מתחמצנות קבוצות המתיל לחומצה קרבוקסילית. מאורתו־קסילן תתקבל חומצה פתלית (Phthalic acid) ומפרה־קסילן תתקבל חומצה טרפתלית (terephthalic acid) - חומר המוצא לפוליאסטר פוליאתילן טרפתאלט (PET) המשמש לייצור בקבוקי משקה ואריג (פליס).
חמצון פרה־קסילן לחומצה טרפתלית
| 0 | 1 | 2 | 3 |
| --- | --- | --- | --- |
קסילן
| שם | אורתו־קסילן  | מטה־קסילן | פרה־קסילן |
| שם סיסטמטי | 1,2-Dimethylbenzene | 1,3-Dimethylbenzene | 1,4-Dimethylbenzene |
תרשים: 
| מספר CAS | 95-47-6 | 108-38-3 | 106-42-3 |
מסה מולרית: 106,17 g·mol−1
| צפיפות | 0.88גרם\סמ"ק | 0.86גרם\סמ"ק | 0.86גרם\סמ"ק |
נוסחה כימית: C8H10
| טמפרטורת היתוך | 25.2°C- | −48°C | 13.3°C |
| טמפרטורת רתיחה | 144°C | 139°C | 138°C |
| נקודת הבזק | 30°C | 25°C | 25°C |
השפעה בריאותית

קסילן משפיע על מערכת העצבים. חשיפה כרונית לקסילן עשויה לגרום כאבי ראש, אובדן קואורדינציה, סחרחרות ובלבול. חשיפה לריכוזים גבוהים תגרום גרוי בעור, בעיניים, באף ובגרון ולקשיי נשימה. תופעות שלאחר חשיפה עשויות לכלול אובדן זיכרון, הפרעות עיכול וייתכן אף נזקים לכבד ולכליות. הרעלה חמורה עשויה להביא אובדן הכרה ומוות.
קובץ טקסט

קובץ טקסט הוא סוג של קובץ המשמש לשמירת תוכן במערכת קבצים כרצף של שורות המופרדות זו מזו בתווים מיוחדים מוגדרים מראש. סיום הרצף מצוין באמצעות תו מיוחד אחד או יותר המכונה End-of-file (ובקיצור: EOF). קובצי טקסט יכולים להכיל תוכן טקסטואלי ויכולים להציג כך מידע בינארי כל עוד הוא מקודד באופן שאינו סותר את מבנה קובץ הטקסט והשימוש בתווים המיוחדים המשמשים אותו.
ניתן לחלק את כל סוגי הקבצים לשניים: קובצי טקסט וקבצים בינאריים.
בשל פשטותם ונגישותם לקורא האנושי, משמשים קובצי טקסט פעמים רבות לאחסון נתונים, גם אם הם לא אמורים להיות קריאים על ידי גורם אנושי. השימוש בקובצי טקסט חוסך בעיות רבות שמציב השימוש בקבצים הבינאריים לסוגיהם: היצמדות לפורמט קבוע, חשיבות לסדר הכתיבה של הבתים ואף התלות במילה של המחשב נמנעת. יתרה מזאת, שיקום קובץ טקסט מהשחתת נתונים שאירעה לרוב פשוטה משמעותית משיקום קובץ בינארי שעבר אירוע דומה, ובמרבית המקרים ניתן להמשיך ולעבד את הקובץ הטקסטואלי גם לאחר האירוע. יחד עם זאת, במידה וקובץ טקסט אכן משמש לאחסון טקסט, האנטרופיה שלו נמוכה למדי, כך שנפח הקובץ הנדרש לאחסון המידע גדול משמעותית מהמינימום הנדרש לאחסון המידע הזה בהצגתו באנטרופיה גבוהה.
מבנה

קובץ טקסט יכול להכיל תוכן טקסטואלי בשפה כלשהי. במקרה זה לקובץ לא יהיה מבנה מוגדר פרט לחלוקה לשורות ולסוף קובץ:
כך נראה קובץ טקסט עברי לדוגמה
ללא מבנה מוגדר
מספר השורות ואורכן אינם קבועים
אלא רק התווים המגדירים סוף קובץ וסוף שורה
קובץ טקסט יכול להכיל תוכן שחייב לעמוד במבנה מוגדר כך שתוכנה חיצונית תוכל לעבד אותו כראוי. קובצי HTML לדוגמה הם קובצי טקסט שחייבים לעמוד בפורמט המוגדר על ידי W3C:
<!DOCTYPE html PUBLIC "-//W3C//DTD HTML 4.0//EN" "http://www.w3.org/TR/REC-html40/strict.dtd">
<html lang="he">
<head><title>עמוד דוגמה</title></head>
<body>
<p>זהו עמוד לדוגמה.</p>
</body>
</html>
תוכן אחר שיכול לאחסן קובץ טקסט הוא למשל תמונה המורכבת מתווים טקסטואליים. קבצים אלו נקראים אמנות ASCII. לדוגמה:
(\___/)
(=*.*=)
(")__(")
עריכת קובצי טקסט

פתיחת קובצי טקסט לתצוגה למשתמש נעשית באמצעות עורכי טקסט, המציגים על פי רוב את התוכן של הקובץ באופן מלא לפי הפורמט הנדרש. חלק מעורכי הטקסט מאפשרים למשתמש להציג גם תווים מיוחדים וגם תווים שאינם טקסטואליים, בעוד שחלק מעורכי הטקסט מסתירים אותם מהמשתמש.
פורמטים

הפורמט הסטנדרטי המקובל ברוב המוחלט של מערכות ההפעלה הוא ASCII, אם כי אלו נבדלות זו מזו באופן הקידוד של תווים שאינם טקסטואליים, וכן בתווים המיוחדים המסמנים את סוף השורה ואת סוף הקובץ.
פורמטים נוספים הם MIME, וקבצים בסיומת .txt המוגדרים על ידי מערכת ההפעלה (חלונות למשל).
ראו גם

קובץ בינארי
יוניקוד
קידוד תווים
קסים קסם

| --- | --- |

 יוצרים:  אורסולה איסון 
 בימוי:  פטריק דאולינג 
 מנחים:  פאט קייסל, טוני הארט 
 שחקנים:  וילף לאן  סילבסטר מקוי 
 ארץ מקור:  הממלכה המאוחדת 
 מספר עונות:  12 
 מספר פרקים:  168 
 הפקה
 הפצה:  BBC 
 שידור
 רשת שידור:  BBC One 
 תקופת שידור מקורית:  6 במרץ 1964 – 11 במאי 1976 
 קישורים חיצוניים
 דף התוכנית ב-IMDb
 
קסִים קסָם (באנגלית: Vision On) היא סדרת טלוויזיה בריטית לילדים.
הסדרה הופקה באנגליה על ידי BBC1 בין השנים 1977-1964. בישראל היא שודרה בשפת המקור בטלוויזיה הלימודית עד 1977 ושודרה שוב בטלוויזיה החינוכית, בדיבוב עברי, במהלך חלק מה-80.
התוכנית נועדה בתחילה לילדים כבדי שמיעה והורכבה מפסיפס של קטעים קצרים שהתלכדו לכלל תוכנית, כשכל פרק עסק בנושא מסוים. קטעי התוכנית כללו מלאכת יד, אנימציה, פנטומימה וכיוצא בזה גירויים חזותיים שאינם מצריכים שמיעה מיטבית. שמה האנגלי של התוכנית, "Vision On", מרמז על קהל היעד המקורי והוא משחק מילים על שלטים מוארים עם הכיתוב "Vision On - Sound On" הדולקים באולפני טלוויזיה כל אימת שמצולמת תוכנית.
עם הזמן צברה התוכנית מעריצים נאמנים גם בקרב אוכלוסיית הילדים השומעים, ונודעה בתכניה שהיו הומוריסטיים ואיכותיים.
את שיר הפתיחה כתבה והלחינה דפנה אילת והיא שרה אותו עם נתן דטנר.
קובץ זמני

קובץ זמני גם קובץ  foo (לפעמים מופיע בסיומת TMP.) הוא קובץ המוכן לאחסון מידע זמני, לעיתים תוך כדי יצירת קובץ חדש. הוא יכול להיות מוכן על ידי תוכנית מחשב למטרות שונות, בעיקר כאשר תוכנית לא יכולה להקצות מספיק זיכרון למשימות שלה, כאשר התוכנית עובדת על נתונים גדולים יותר ממרחב הכתובות של הארכיטקטורה, או כצורה פרימיטיבית של תקשורת בין תהליכים.
זיכרון עזר

מערכות הפעלה מודרניות משתמשות בזיכרון וירטואלי, אולם תוכניות המשתמשות בכמויות גדולות של נתונים (למשל עריכת וידאו), ייתכן שיצטרכו ליצור קבצים זמניים.
תקשורת בין תהליכים

לרוב מערכות ההפעלה יש צורות שונות כדי להעביר נתונים בין תוכניות, כגון צינורות, שקעים, או זיכרון משותף, אך לעיתים קרובות הדרך הפשוטה ביותר (במיוחד עבור תוכניות שיישמו את הפילוסופיה Unix) היא לכתוב נתונים לקובץ זמני וליידע את התוכנית הקולטת על המיקום של הקובץ הזמני.
יצירה

במערכות POSIX, קבצים זמניים יכולים להיווצר בבטחה עם פונקציות הספרייה mkstemp‏(3) או tmpfile‏(3).
חלק מהמערכות מספקות את mktemp‏(1). קבצים אלו מאוחסנים לרוב במיקום תיקיית הקבצים הסטנדרטית /tmp במערכות יוניקס ולינוקס, או %TEMP% במערכות חלונות.
קובץ זמני אשר נוצר עם tmpfile‏(3), נמחק אוטומטית כשהתוכנית מסתיימת או כשהקובץ נסגר. כדי ליצור שם קובץ זמני שישרוד את מחזור החיים של התוכנית ניתן להשתמש ב-tmpnam‏(3), או בחלונות ב-GetTempFileName(...).
נושאים

תוכניות מסיימות מייצרות קבצים זמניים ואינן מוחקות אותם. דבר זה יכול להתרחש לאחר קריסת תוכנית, או שמפתח התוכנה פשוט שכח להוסיף קוד מתאים הגורם למחיקת הקובץ בסיום הצורך בו. הקבצים הנותרים יכולים להצטבר לאורך זמן ולצרוך שטח גדול בכונן הקשיח.
קבצים זמניים יכולים להימחק ידנית. מערכות הפעלה יכולות למחוק את תיקיית הקבצים הזמניים בזמן האתחול, וכן יכולים להיות להן תסריטים המוחקים את הקבצים, אם לא התבצעה גישה אליהם לאחר זמן קצוב. בנוסף מערכות מבוססות זיכרון כמו tmpfs, אינם שומרות קבצים באופן אינהרנטי במהלך האתחול.
קסייה ארנה

| --- | --- |

 על שם:  מחוז מיאמי-דייד 
 שמות קודמים:  אמריקן איירליינס ארנה (1999–2021)   FTX ארנה (2021–2023)
 מיקום:  ארצות הברית מיאמי, פלורידה, ארצות הברית
 קואורדינטות:  25°46′53″N 80°11′17″W﻿ / ﻿25.781388888889°N 80.188055555556°W﻿ / 25.781388888889; -80.188055555556
 אבן יסוד:  6 בפברואר 1998
 תקופת הפעילות:  31 בדצמבר 1999 – הווה (24 שנים)
 עלות הבנייה:  213 מיליון דולר
 בעלים:  מחוז מיאמי-דייד 
 משטח:  פרקט, קרח, קשה
 אדריכל:  ארקיטקטוניקה 
 קבוצות:  מיאמי היט (כדורסל) 
 מושבים:  כדורסל: 19,600 הופעות: 5,000-20,021
 האתר הרשמי
  מפת מיקום  מפה מפורטת  he  he tabBackground:;tabBorder:#aaa;defaultTab:0;
 
קסייה ארנה (באנגלית: Kaseya Arena) הוא היכל רב-תכליתי הממוקם בעיר מיאמי שבפלורידה, המשמש לאירועי ספורט ובידור. הוא משמש את קבוצת ה-NBA, מיאמי היט, ובין השנים 2000–2002 שימש גם את קבוצת ה-WNBA, מיאמי סול. ההיכל נקרא על שם, נותנת החסות, קסייה חברה המתעסקת בטכנולוגיית מידע. ההיכל נקרא בעבר על שם חברת התעופה אמריקן איירליינס. במרץ 2021 שונה שם ההיכל ל-FTX ארנה, על שם חברת FTX. באפריל 2023 שונה שם ההיכל לשמו הנוכחי. ההיכל מכיל בין 5,000 ל-20 אלף מקומות בהתאם לאירועים המתקיימים בו.
ההיכל נפתח ב-31 בדצמבר 1999. עלות בנייתו הייתה כ-213 מיליון דולרים.
גלריה

תמונת לווין
תצלום אווירי
הכניסה להיכל
משחק של מיאמי היט בהיכל בגמר 2006
קובץ hosts

קובץ hosts ב-Windows 10 פתוח ב-Notepad++.
קובץ hosts הוא קובץ תצורה של מערכת ההפעלה המאפשר לקשר בין כתובת IP (מספר) לכתובת שמית (מחרוזת). פניה לקובץ Hosts שנמצא במחשב המקומי נעשית לפני פניה ל-DNS שנמצא במערכת חיצונית.
אחת ההמלצות על מנת להימנע מפגיעתן של תוכנות ריגול היא לחסום אתרים באמצעות קובץ ה־hosts, על ידי קישור בין כתובת האתר לבין הכתובת 127.0.0.1, שהיא למעשה כתובת המחשב המקומי (כתובת לולאה חוזרת). באופן זה נחסמים אתרים המכילים תוכנות הריגול, וכך נמנע מאלה לחדור למחשב בעת הגלישה.
מיקום הקובץ

מיקום הקובץ משתנה לפי מערכת ההפעלה.
במערכות ההפעלה לינוקס ו-יוניקס הקובץ נמצא ב-‎/etc‎
במערכות ההפעלה Windows 95, Windows 98 ו-Windows Me הקובץ נמצא ב-‎%windir%\‎
במערכות ההפעלה Windows 2000,‏ Windows XP,‏ Windows 7,‏ Windows 10 ו-Windows 11 הקובץ נמצא ב-‎%Windir%\system32\drivers\etc‎
במערכת ההפעלה Windows NT הקובץ נמצא ב-‎C:\winnt\system32\drivers\etc\‎
במערכת ההפעלה Mac OS הקובץ נמצא ב-‎System Folder:Preferences or System folder‎
במערכות ההפעלה Mac OS X ו-FreeBSD הקובץ נמצא ב-‎/etc (uses BSD-style hosts file)‎
במערכות ההפעלה Mac OS/2 ו-Mac eCS הקובץ נמצא ב-‎"bootdrive":\mptn\etc\‎
תוכן הקובץ

קובץ ה-hosts כולל שורות של טקסט רגיל בכל שורה, כתובת ה-IP נמצאת בשדה הראשון ולאחריה אחד או יותר שמות השרתים. השדות מופרדים על ידי "תווים לבנים" (רווחים או טאבים). ניתן לכלול שורות הערה, המסומנים על ידי סולמית (#) כתו הראשון בשורה. אין התייחסות לשורות ריקות בקובץ. דוגמה לקובץ hosts טיפוסי, עשוי להכיל את הדברים הבאים:
# This is an example of the hosts file
127.0.0.1  localhost loopback
::1        localhost
היסטוריה

לרשת ה-ARPANET, קודמתה של רשת האינטרנט, לא היה בסיס נתונים מבוזר של שמות שרתים. כל צומת ברשת החזיק מיפוי מקומי של שאר הצמתים ברשת לפי הצורך ונתן להם שמות עבור משתמשי המערכת. לא הייתה שום שיטה להבטיח כי כל ההפניות לצומת נתון ברשת השתמשו באותו השם, כמו כן גם לא הייתה אפשרות להעתיק את קובץ ה-hosts למחשב אחר.
גודלה הקטן של רשת ה-ARPANET איפשר למנהלי הרשת לתחזק את קובצי ה-host בתקורה ניהולית קטנה. לצומתי רשת הייתה, בדרך כלל, כתובת אחת עם אפשרות למספר שמות. עם התפשטות רשתות ה-TCP/IP המקומיות, תחזוקת הקבצים הפך למעמסה על מנהלי המערכות עם התווספות צומתי רשת רבים בקצב הולך וגובר.
המאמצים לקביעת סטנדרטים אחידים, כגון הפורמט של הקובץ HOSTS.TXT ב-RFC 952, ופרוטוקולי הפצה, למשל, שרת השמות המתואר ב-RFC 953, עזרו להתמודד עם בעיות אלה, אך כדי לפתור את שורש הבעיה, נוצרה המערכת המבוזרת Domain Name System‏ (DNS).
ראו גם

מונחים ברשת מחשבים
אבטחת מחשב אישי ברשת
resolv.conf
קראון הייטס

| --- | --- |
בניינים מרכזיים בשכונה: משמאל; בנין מרכז חב"ד העולמי – 770 - בית אגודת חסידי חב"ד, ומימין; בנין ספריית אגודת חסידי חב"ד. נראה גם האמבולנס המשמש את תושביה היהודיים של השכונה. תמונה מנובמבר 2007.
בניינים מרכזיים בשכונה: משמאל; בנין מרכז חב"ד העולמי – 770 - בית אגודת חסידי חב"ד, ומימין; בנין ספריית אגודת חסידי חב"ד. נראה גם האמבולנס המשמש את תושביה היהודיים של השכונה. תמונה מנובמבר 2007.
 מדינה:  ארצות הברית ארצות הברית
 מדינה:  ניו יורק (מדינה) ניו יורק
 עיר:   ניו יורק
 רובע:   ברוקלין
 שטח:  1.418 מייל רבוע
 אוכלוסייה:  ‏
  ‑ בשכונה:  143,000 (2016)
 קואורדינטות:  40°39′47″N 73°56′41″W﻿ / ﻿40.663055555556°N 73.944722222222°W﻿ / 40.663055555556; -73.944722222222 
  מפת מיקום  מפה מפורטת   (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיקראון הייטס(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיקראון הייטס  he tabBackground:;tabBorder:#aaa;defaultTab:0;
קראון הייטס (אנגלית: Crown Heights) היא שכונה ברובע ברוקלין בניו יורק רבתי, ארצות הברית, מעוזם של חסידי חב"ד.
השכונה ממוקמת מזרחית ל"פרוספקט פארק". הרחוב הראשי, איסטרן פארקווי (Eastern Parkway) בנוי על פי דגם השאנז אליזה בפריז, ובקצהו יש חיקוי של שער הניצחון. לידו הגנים הבוטניים ובנין ספריית ברוקלין.
קראון הייטס הייתה בעבר אחד הריכוזים היהודיים הגדולים בניו יורק. פעלו בה מאות בתי כנסת, ישיבות ומוסדות יהודיים אחרים. גם חצרות רבות של אדמו"רים היו בשכונה. אולם בשנות השישים החלה נהירה של אפרו-אמריקאים רבים לשכונה, ובעקבות זאת עזבו אותה רוב היהודים. הרב מנחם מנדל שניאורסון, מנהיג חסידות חב"ד שרבים מהחסידות התגוררו בשכונה, פסק נגד עזיבת השכונה, ולפי הוראתו נשארו חסידיו לגור בה.
בעשור השלישי של המאה ה-21, מתגוררים בשכונה כמאה אלף אפרו-אמריקאים יוצאי האיים האנטילים[דרוש מקור], כשלצידם קהילה של כעשרים אלף חסידי חב"ד.
מהומות קראון הייטס

ב-1991 התפתחו מהומות בין השחורים לחסידים, שזכו לכינוי "מהומות קראון הייטס". תחילתן ב-19 באוגוסט, כאשר רכב מפמלייתו של האדמו"ר מחב"ד (מנחם מנדל שניאורסון), מובל על ידי רכב משטרתי לא מסומן, עבר באור אדום או כתום, במהירות הנעה בין 40 ל-100 קמ"ש, על פי גרסאות שונות. הרכב נכנס לצומת ופגע ברכב אחר, ונהג הרכב הנפגע, שאיבד שליטה על רכבו, דרס ופצע שני ילדים קטנים שחורים, גבין ואנג׳לה קטו, שניהם בני שבע. במקום האירוע התאספו צופים מקומיים והחלו בקריאות גנאי לעבר השוטרים והחסידים. אמבולנס יהודי פרטי (בשם "הצלה") הגיע למקום והשוטרים הורו לו לפנות את הנהג החסיד הפצוע. כמה דקות לאחר מכן הגיעו אמבולנסים עירוניים לפנות את הילדים הקטנים, ושעות ספורות אחר כך מת הילד גבין מפצעיו.
במשך ארבעה ימים מיום התאונה נחשפו יהודי השכונה לתקיפות מצד בני נוער ואספסוף זועם. באחד המקרים נדקר ונהרג בידי אספסוף יענקל רוזנבאום (29), סטודנט אוסטרלי, שעשה אז מחקר בניו יורק לקראת דוקטורט בהיסטוריה. לפני מותו הספיק רוזנבאום למסור את זהות תוקפו, למריק נלסון. חבר מושבעים זיכה את נלסון מאשמת רצח, אך לאחר שתדלנות של הקהילה היהודית וגורמים נוספים, נשפט נלסון בבית משפט פדרלי והואשם בפגיעה בזכויות האזרחיות של רוזנבאום, וקיבל עונש של 19.5 שנים בכלא. אדם נוסף הואשם בכך שהסית את נלסון.
בהמשך, נקלע לאספסוף זועם רוכב אופנוע לא יהודי בן 67 בשם אנתוני גרזיולי, לאחר שאיבד את דרכו בשכונה. גרזיולי הוכה ונדקר בכל חלקי גופו ומת במקום. בני משפחתו טענו שזקנו ולבושו השחור גרמו לתוקפים לחשוב שהוא יהודי חסידי, אך טענה זו נדחתה על ידי משטרת ניו יורק ומחלקת המשפטים של ארצות הברית.
במהלך האירועים דווח על 188 תקיפות של יהודים, בתוכם כמה פציעות חמורות. כמו כן הוצתו שריפות ונבזזו חנויות של יהודים כשהאירועים יצאו מכלל שליטה.
מוסדות יהודיים בקראון הייטס

מרכז חב"ד העולמי – 770
אגודת חסידי חב"ד - ארגון הגג של חסידות חב"ד
מרכז לענייני חינוך - המוסד האחראי על שלוחי חב"ד ברחבי העולם
מחנה ישראל
קה"ת - בית הוצאה לאור חבד"י
צעירי אגודת חב"ד בניו יורק - המוסד האחראי על בתי חב"ד ברחבי מדינת ניו-יורק
ספריית חב"ד
JLI המכון ללימודי יהדות
ישיבת תומכי תמימים ליובאוויטש המרכזית – 770 - ישיבה גבוהה שלה מספר שלוחות, כ-1000 תלמידים
מוזיאון הילדים היהודי - מוזיאון חוויתי לילדים העוסק ביהדות. נחנך בשנת 2005
מוסדות אהלי תורה - בית ספר יסודי, ישיבה קטנה וגבוהה לבנים, כ-1300 תלמידים
ליובאוויטש ישיבה - בית ספר יסודי, ישיבה קטנה וגבוהה לבנים, כ-700 תלמידים
דרכי מנחם - בית ספר יסודי וישיבה קטנה לבנים, כ-300 תלמידים
אור מנחם - בית ספר יסודי וגנים על טהרת הקודש' כ-300 תלמידים
בית רבקה - בית ספר יסודי, חטיבה, תיכון וסמינר לבנות, כ-1000 תלמידות
בית חיה מושקא - בית ספר יסודי ותיכון לבנות, כ-500 תלמידות
בנות מנחם - בית ספר יסודי ותיכון לבנות, כ-500 תלמידות
אהלי יוסף יצחק - בית ספר יסודי וגן על טהרת הקודש לבנים, כ-100 תלמידים
בית החולים היהודי בברוקלין - פעל בשנים 1906–1982
תמונות

רחוב פרזידנט בשכונה, 2017
רחוב טיפוסי בשכונה, בשורת בתים טוריים
קבוצת שוטרי משטרת ניו יורק  בשכונה
חלק מהצומת של רחובות איסטרען פארקווי וקינגסטון בשכונה
לקריאה נוספת

בנימין ליפקין, על הכוונת, בהוצאת תורת חיים, ירושלים תשנ"ח (1998) - על האירועים בשכונת קראון הייטס בין השנים 1989–1994
רכב "הצלה" (אנ') בשכונה
קונים ערבות להושענא רבה בשכונת קראון הייטס
קלאומנס הראשון

| --- | --- |
 לידה:  המאה ה־6 לפנה״ס ספרטה, יוון 
 התאבד:  490 לפנה״ס? ספרטה, יוון 
 מדינה:  ספרטה 
 
קלאומנס הראשון (ביוונית: Κλεομένης) היה אחד מהבולטים שבמלכי ספרטה. מלך משנת 520 לפנה"ס ועד התאבדותו בשנת 490 לפנה"ס. היה אחיו למחצה של לאונידס הראשון, ואביה של גורגו, אשתו של לאונידס.
רקע משפחתי

קלאומנס היה בנו של אנכסנדרידס השני מלך ספרטה שנחשב לצאצאו של הרקולס. הרודוטוס מוסר סיפור מפוקפק אודות לידתו. לפי טענת הרודוטוס אשתו האהובה של אנכסנדרידס לא ילדה לו ילדים. והאפורים דרשו ממנו להיפטר ממנה ולשאת אחרת. אולם הוא סרב, על כן הרשו לו האפורים לשאת אשה נוספת, מנהג שחרג מהכללים המקובלים. אשתו החדשה ילדה לו את קלאומנס. אולם לפתע ילדה הקודמת את דוריאיוס, ואחר כך את לאונידס, ואת קלאומברוטוס, אולם החדשה לא ילדה עוד.
הרודוטוס טוען שקלאומנס לא היה מיושב בדעתו, לעומת דוריאיוס שהצטיין בפיקחות. אולם קלאומנס היה הבכור ולכן ירש את הכס ודוריאיוס עקר לסיציליה.